Dunyo (islom). Dunyo () – islomda insonni oʻlimigacha qurshab turgan butun moddiy olam. Islom taʼlimotiga koʻra, har bir inson vafot etgach, keyingi olam boʻlmish oxirat boshlanadi. Oxirat abadiy, dunyo esa oʻtkinchidir. Shu bois, har bir musulmon bu dunyoda ham, oxiratda ham Allohning marhamatiga sazovor boʻlishga intilishi kerak. Qur’onda Alloh bu dunyoning aldamchi goʻzalliklari haqida soʻzlaydi. Ularga ega boʻlish kofirlarning maqsadidir. Moʻmin-musulmonlar bu dunyoni eʼtiborsiz qoldirmasliklari, biroq undan koʻra abadiy olam boʻlmish oxiratni afzal bilishlari lozim.